

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/17-01/3

URBROJ: 238/10-02-01-01/1-17-44

Ivanić-Grad, 24. studenoga 2017.

GRADSKO VIJEĆE GRADA IVANIĆ-GRADA

n/r Željko Pongrac, predsjednik

PREDMET: **Prijedlog Odluke o davanju prethodne suglasnosti na Statut Pučkog otvorenog učilišta Grada Ivanić-Grada**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14), gradonačelnik Grada Ivanić-Grada utvrdio je prijedlog

**Odluke**

**o davanju prethodne suglasnosti na Statut Pučkog otvorenog učilišta Grada Ivanić-Grada**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Dražen Malec, ravnatelj Pučkog otvorenog učilišta Ivanić-Grad.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 54. Zakona o ustanovama (Narodne novine, broj 76/93, 29/97, 47/99 i 35/08) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na . sjednici održanoj dana 2017. godine donijelo je

**O D L U K U**

**o davanju prethodne suglasnosti na Statut Pučkog otvorenog učilišta Grada Ivanić-Grada**

I.

Gradsko vijeće Grada Ivanić-Grada razmatralo je prijedlog Statuta Pučkog otvorenog učilišta Grada Ivanić-Grada.

II.

Gradsko vijeće daje prethodnu suglasnost na Statut Pučkog otvorenog učilišta Grada Ivanić-Grada.

III.

Ova Odluka stupa na snagu danom objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 2017. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju prethodne suglasnosti na Statut Pučkog otvorenog učilišta Grada Ivanić-Grada |
| **PRAVNI TEMELJ:** | Temeljem članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Sukladno odredbi članka 35. Statuta Grada Ivanić-Grada (Službeni glasnik, broj 02/14), Gradsko vijeće Grada Ivanić-Grada donosi odluku kojom daje prethodne suglasnosti na statute ustanova.

Stoga se predlaže Gradskom vijeću da donese predmetnu Odluku o davanju prethodne suglasnosti na Statut Pučkog otvorenog učilišta Grada Ivanić-Grada.